cyanic-selkie/wikianc huggingface dataset:
মোরিস মাতরলাঁক
সঙ্গীতে মাতরলাঁক
পেলিসেট মেলিসান্ড ২০ শতকের শুরুর পর্যায়ের বেশ কয়েকটি গীতিনাট্য রচনাকে অনুপ্রাণিত করে:
মাতরলাঁকের অনেক নাটককে ভিত্তি করে অন্যান্য অনেক গীতিনাট্য রচনা করা হয়েছে । নিচে সেগুলো অন্তর্ভুক্ত করা হল: ঐকতান-সঙ্গীতের সাথে তীক্ষ্ণ সুরের জন্য জার্মান রোমান্টিক গান রচনা করেন
সিংহলি জাতি
সিংহলি জাতি (සිංහල ජනතාව Sinhala Janathāva) শ্রীলঙ্কা দ্বীপের স্থানীয় একটি ইন্দো-আর্য জাতিগোষ্ঠী।তারা ঐতিহাসিকভাবে হেলা লোক (හෙළ  নামে পরিচিত ছিল)  তারা শ্রীলঙ্কার জনসংখ্যার প্রায় ৭৫% এবং সংখ্যা ১৬.২  মিলিয়ন এর বেশি।  সিংহলির পরিচয় ভাষা, সাংস্কৃতিক ঐতিহ্য এবং জাতীয়তার উপর ভিত্তি করে।সিংহলির লোকেরা সিংহলী ভাষায় কথা বলে, একটি অন্তর্নিহিত ইন্দো-আর্য ভাষা, এবং তারা প্রধানত থেরবাদ বৌদ্ধ, যদিও সিংহলির সংখ্যালঘুরা খ্রিস্টধর্ম এবং অন্যান্য ধর্মের শাখাগুলি অনুসরণ করে।১৮১৫ সাল থেকে, তারা বিস্তৃতভাবে দুটি নিজ নিজ গোষ্ঠীতে বিভক্ত ছিল: মধ্য পার্বত্য অঞ্চলে 'উপ-দেশীয় সিংহলী' এবং উপকূলীয় অঞ্চলে 'নিম্ন-দেশীয় সিংহলি'; যদিও উভয় গোষ্ঠী একই ভাষায় কথা বলে, তারা আলাদা আলাদা সাংস্কৃতিক রীতিনীতি পালন করে।
মহাবংশ এবং দীপবংশ অনুসারে, একটি ৩য়-৫ম শ্রীলঙ্কার অনুরাধাপুর মহা বিহারায় বৌদ্ধ সন্ন্যাসীদের দ্বারা পালি ভাষায় লেখা শতাব্দীর গ্রন্থ, সিংহলিরা ৫৪৩ সালে দ্বীপে এসে বসতি স্থাপনকারীদের থেকে এসেছে বিসিই সিংহপুরা থেকে প্রিন্স বিজয়ার নেতৃত্বে যিনি আদিবাসী ইয়াক্কা এবং পরে পান্ড্য রাজ্যের বসতি স্থাপনকারীদের সাথে মিশেছিলেন।
৩৪৭
৩৪৭ গ্রেগরীয় বর্ষপঞ্জির একটি সাধারণ বছর।
মোঃ জাফর আলী
মোঃ জাফর আলী (জন্মঃ ২ ডিসেম্বর ১৯৫০) একজন বাংলাদেশি রাজনীতিবিদ ও নবম জাতীয় সংসদ সদস্য। জাফর আলী কুড়িগ্রাম-২ আসন থেকে ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। দীর্ঘদিন আওয়ামী লীগের রাজনীতির সাথে জড়িত থাকলেও তিনি কেবল একবারই সংসদ সদস্য হিসাবে নির্বাচিত হন; যদি বেশ কয়েকবারই তিনি দলীয় মনোনয়ন লাভ করেন।
জন্ম ও শিক্ষাজীবন
মোঃ জাফর আলী ১৯৫০ সালের ২ ডিসেম্বর জন্মগ্রহণ করেন কুড়িগ্রাম জেলায়। বাবা মৃত কনছার উদ্দিন ব্যাপারী ও মাতা মৃত জাহেরন নেছার। স্থানীয় উচ্চ বিদ্যালয় হতে পড়াশোনা শেষ করে তিনি কুড়িগ্রাম কলেজ হতে স্নাতক উত্তীর্ণ হন।
রাজনৈতিক জীবন
যার রাজনৈতিক জীবন শুরু কুড়িগ্রাম জেলার সদর উপজেলার কাঠালবাড়ী ইউনিয়নের শিবরাম গ্রামে। সদ্য স্বাধীন হওয়া দেশে জাতির জনক বঙ্গবন্ধু শেখ মুজিবুর রহমানের আহবানে যোগ দেন দেশ পুর্নগঠনের কাজে। নির্বাচিত হন কাঁঠালবাড়ী ওয়ার্ডের রিলিপ কমিটির সদস্য ১৯৭২-৭৩ ইং, অত্যন্ত সততা ও দক্ষতার সহিত তার উপর অর্পিত দায়িত্ব পালন করেন এবং সবার প্রশাংসা অর্জন করেন। এর পর আমৃত্য রাজনীতি করার শপথ নিয়ে কাঁঠালবাড়ী ইউনিয়নের বাংলাদেশ ছাত্রলীগের সাধারন সম্পাদকের দায়িত্ব পালন করেন ১৯৭৩-৭৪ পর্যন্ত। এরই মধ্য কুড়িগ্রাম কলেজ ছাত্র সংসদের" জিএস"এর দায়িত্ব পালন করেন ১৯৭৩-৭৪ ইং,কুড়িগ্রাম কলেজের ভিপি নির্বাচিত হয়ে দায়িত্ব পালন করেন ১৯৭৪-৭৫ ইং, মহকুমা ছাত্রলীগের সাংগঠনিক সম্পাদক নির্বাচিত হন ১৯৭৪ ইং সনে। কুড়িগ্রাম সদর থানা আওয়ামীগের সাধারন সম্পাদক নির্বাচিত হন ১৯৭৮ সনে এবং একই বছর কর্মদক্ষতায় মহকুমা আওয়ামীগের সদস্য নির্বাচিত জন। কুড়িগ্রাম জেলা আওয়ামীগের সদস্য ১৯৮৪ সালে এবং একই সাথে কুড়িগ্রাম জেলা আওয়ামীগের শিক্ষা ও সাংস্কৃতিক বিষয়ক সম্পাদক নির্বাচিত হন। কুড়িগ্রাম জেলা আওয়ামীগের সাধারন সম্পাদক নির্বাচিত হন ১৯৯০ সালে, অদ্যাবধি জেলার একক,অপ্রতিদ্বন্দ্বী হিসাবে দায়িত্ব পালন করেছেন ১২ ডিসেম্বর ২০১৯ সাল পর্যন্ত এবং বর্তমানে জেলা আওয়ামীলীগের সভাপতি হিসেবে দায়িত্ব পালন করছেন। আলহাজ্ব মোঃ জাফর আলী জনগনের সুখ-দুঃখের স্বপ্নের সারথি, বিপদে-আপদে পাশে থেকে মানুষের মুখে হাসি ফুটানোর নিরন্তন প্রচেষ্টাই তাকে বার বার জনগনের বিজয় মাল্য পরিয়েছে। কাঁঠালবাড়ী ইউনিয়ন পরিষদের বিরতিহীন ভাবে ৫ বারের নির্বাচিত চেয়ারম্যান হিসাবে ১৯৮৩ সালের ডিসেম্বর হতে ২০১০ সালের ৬ এপ্রিল পর্যন্ত দায়িত্ব পালন করে কুড়িগ্রাম জেলা তথা দেশে বিরল দৃষ্টান্ত স্থাপন করেন। ২০১০ সালের ২ এপ্রিল জাতীয় সংসদের ২৬ ও কুড়িগ্রাম ২ আসনে স্বাধীনতার পর নৌকা প্রতীকে বিপুল ভোটে সংসদ সদস্য নির্বাচিত হন এবং ৮ ই এপ্রিল সংসদ সদস্য হিসেবে মহান সংসদে শপথ গ্রহণ করে মাননীয় প্রধানমন্ত্রী জননেত্রী শেখ হাসিনার ভিশন ২০২১,ডিজিটাল বাংলাদেশ ও উন্নত বাংলাদেশ গড়ার প্রত্যয়ে কুড়িগ্রামের নজীরবিহীন উন্নয়ন করেন।যার ফলে কুড়িগ্রামের অর্থনৈতিক মানচিত্র বদলে যায়।২০১৩ সালে দেশের বৃহত্তর স্বার্থে মাননীয় প্রধানমন্ত্রীর আহ্বানে নিশ্চিত বিজয় জেনেও সরে দাড়ান নির্বাচন থেকে।শক্ত হাতে মোকাবিলা করেন বিএনপি জামায়াতের দেশ বিরোধী ষড়যন্ত্র ও ধ্বংসাত্মক অপরাজনীতিকে।বিএনপি জামায়াতের হাত থেকে জনগনের জান-মাল রহ্মা সদা সতর্ক থাকার এবং তাদের তান্ডবলীলা মুক্ত করে কুড়িগ্রামে শান্তির সুবাতাস প্রবাহিত করার অবদান স্বরুপ মাননীয় প্রধানমন্ত্রী ২০১৬ সালে আলহাজ্ব মোঃ জাফর আলী ভাইকে জেলা পরিষদের প্রশাসক হিসেবে নির্বাচিত করেন। সর্বশেষ জেলা পরিষদ নির্বাচনে আওয়ামী লীগের একক প্রার্থী হিসেবে দলীয় মনোনয়ন পেয়ে দল মতের উর্ধে নিরঙ্কুশ বিজয় অর্জন করে ২০১৬ সালের ২৮ ডিসেম্বর প্রথম জেলা পরিষদের চেয়ারম্যান নির্বাচিত হয়ে ইতিহাস রচনা করেন ২০২২ সালে পুনরায় আওয়ামী লীগের একক প্রার্থী হিসেবে মনোনয়ন পেয়ে জেলা পরিষদের চেয়ারম্যান নির্বাচিত হয়ে দ্বায়িত্ব পালন কছেন।
রূপান্তরকামিতা
রূপান্তরকামিতা (ইংরেজি: transsexualism ট্রান্সেক্সুয়্যালিজম) বলতে বিশেষ একটি প্রবণতা বোঝায় যখন সেক্স বা ‘জৈব লিঙ্গ’ ব্যক্তির জেন্ডার বা ‘সাংস্কৃতিক লিঙ্গ’-এর সাথে প্রভেদ তৈরি করে। রূপান্তরকামী বা ট্রান্সসেক্সুয়াল ব্যক্তিগণ এমন একটি যৌন পরিচয়ের অভিজ্ঞতা লাভ করেন যা ঐতিহ্যগতভাবে তাদের নির্ধারিত যৌনতার সাথে স্থিতিশীল নয়, এবং নিজেদেরকে স্থায়ীভাবে সেই লিঙ্গে পরিবর্তন করতে চান। ট্রান্সেক্সুয়াল বা রূপান্তরকামী মানুষেরা ছেলে হয়ে (বাহ্যিক বৈশিষ্ট্যে) জন্মানো সত্ত্বেও মনমানসিকতায় নিজেকে নারী ভাবেন (কিংবা কখনো আবার উল্টোটি- নারী হিসেবে জন্মানোর পরও মানসিক জগতে থাকেন পুরুষসুলভ)। এদের কেউ কেউ বিপরীত লিঙ্গের পোশাক পরিধান করেন, এই ব্যাপারটিকে বলা হয় (ট্রান্সভেস্টিজম / ক্রসড্রেস), আবার কেউ সেক্স রিঅ্যাসাইনমেন্ট সার্জারির মাধ্যমে রূপান্তরিত মানবে (Transexual) পরিণত হন। এরা সকলেই রূপান্তরিত লিঙ্গ নামক বৃহৎ রূপান্তরপ্রবণ সম্প্রদায়ের (Transgender) অংশ হিসেবে বিবেচিত ।
প্রাণীজগতে রূপান্তরকামিতা
বিজ্ঞানীরা প্রাণিজগতে রূপান্তরকামিতার উপস্থিতি লক্ষ করেছেন। উত্তর আমেরিকার সমুদ্রোপুকূলে আটলাণ্টিক স্লিপার শেল (Atlantic Slipper Shell) নামে পরিচিত ক্রিপিডুলা ফরমিক্যাটা (Crepidula Fornicata)এবং ল্যাবারিডেস ডিমিডিয়াটাস (Laborides dimidiatus), ইউরোপিয়ান ফ্লে অয়েস্টার (European Flay Oyster) ও অস্ট্রা এডুলিস (Ostrea edulis) প্রজাতির ঝিনুকের মধ্যে রূপান্তরকামিতা এবং লিঙ্গপরিবর্তনের প্রমাণ পাওয়া গেছে । যৌনতার পরিবর্তন ঘটে মাছি, কেঁচো, মাকড়শা এবং জলজ ফ্লি ডাফনিয়াদের বিভিন্ন প্রজাতিরে মধ্যেও । লিঙ্গ পরিবর্তনকারী মাছের মধ্যে অন্যতম হচ্ছে কোরাল রিফে (প্রবালের খাঁজ) বসবাসকারী গ্রুপার মাছ। এ গ্রুপার মাছ প্রথমে স্ত্রী হিসেবে জন্মগ্রহণ করে ও পরিপকস্ফতা লাভ করে এবং এক বা একাধিকবার প্রজননে অংশ নেয়। এসব স্ত্রী মাছ পরে লিঙ্গ পরিবর্তন করে পুরুষ মাছে রূপান্তরিত হয় এবং সক্রিয় পুরুষ মাছ হিসেবে প্রজননে অংশগ্রহণ করে। ক্লাউনফিশও রূপান্তরকামিতার অন্যতম উদাহরণ; জন্মগতভাবে সকল ক্লাউনফিশ পুরুষ, কিন্তু দলের সবচেয়ে বড় আকারের মাছটি নারী মাছে রূপান্তরিত হয়। ভেটকি বা কোরাল মাছও ওইভাবে লিঙ্গ পরিবর্তন করে বলে জানা গেছে। । ।
মানবসমাজে রূপান্তরকামিতা
মানবসভ্যতার বিভিন্ন সমাজব্যবস্থায় লিখিত ইতিহাসের সমগ্র সময়কাল জুড়ে রূপান্তরকামিতার উপস্থিতি লক্ষিত হয়। এর মধ্যে আমেরিকার পুরুষ রূপান্তরকামী জর্জ জরগেন্সেন এর ক্রিস্টিন জরগেন্সেনের রূপান্তরিত হবার কাহিনী মিডিয়ায় এক সময় আলোড়ন তুলেছিলো । এ ছাড়া জোয়ান অব আর্ক, জীববিজ্ঞানী জোয়ান (জনাথন) রাফগার্ডেন, বাস্কেটবল খেলোয়াড় ডেনিস রডম্যান, চক্ষুচিকিৎসক এবং পেশাদার টেনিস খেলোয়াড় ডঃ রেনি রিচার্ডস, সঙ্গিতজ্ঞ বিলিটিপটন সহ অনেক খ্যাতনামা ব্যক্তির মধ্যে রূপান্তরপ্রবণতার উল্লেখ ইতিহাসে পাওয়া যায়। ১৯৬০ সালে মনোচিকিৎসক ওয়ালিন্দার রূপান্তরকামীদের উপরে একটি সমীক্ষা চালান। তার এই সমীক্ষা থেকে জানা যায়, প্রতি ৩৭,০০০ এ একজন পুরুষ রূপান্তরকামীর জন্ম হচ্ছে অন্যদিকে প্রতি ১০৩,০০০-এ একজন স্ত্রী রূপান্তরকামীর জন্ম হচ্ছে। ইংল্যান্ডে এ সমীক্ষাটি চালিয়ে দেখা গেছে যে সেখানে প্রতি ৩৪,০০০ এ একজন পুরুষ রূপান্তরকামী ভূমিষ্ট হচ্ছে আর অন্যদিকে প্রতি ১০৮,০০০ এ একজন জন্ম নিচ্ছে একজন স্ত্রী রূপান্তরকামী। অস্ট্রেলিয়া আর নিউজিল্যান্ডে গবেষণা চালিয়ে দেখা গেছে সেখানে ২৪,০০০ পুরুষের মধ্যে একজন এবং ১৫০,০০০ নারীর মধ্যে একজন রূপান্তরকামীর জন্ম হয় ।
জৈবিক লিঙ্গ বনাম সাংস্কৃতিক লিঙ্গ বিরোধ
সমাজবিজ্ঞানী অ্যান ওকলের মতে, জৈবিক লিঙ্গ (সেক্স) শারীরিক বৈশিষ্ট্য বহন করে। আর মানসিক লিঙ্গ (জেন্ডার) একটি নির্দিষ্ট সমাজে সামাজিক ও মনস্তাত্ত্বিকভাবে নির্ধারিত বিশিষ্টতা নির্দেশ করে। একজন নারী ও পুরুষের কার কী রকম পোশাক-পরিচ্ছদ হবে; কে কী রকম আচার-আচরণ করবে; আশা-আকাঙ্ক্ষা, প্রত্যাশা কার কী রকম হবে; সমাজের নানা ধরনের কাজে একজন নারী বা একজন পুরুষের ভূমিকা কী হবে এই বিষয়গুলো নির্ধারণ করে জেন্ডার বা লিঙ্গ ।
অর্থাৎ, সেক্স বা জৈবিক লিঙ্গ বিষয়টি পুরোপুরি শরীরের উপর নির্ভরশীল কিন্তু জেন্ডার বা মানসিক লিঙ্গ নির্ভররশীল সমাজের উপর। যেহেতু নারী বা পুরুষের দায়িত্ব, কাজ ও আচরণ মোটামুটি সমাজ কর্তৃক নির্ধারিত হয়, তাই সমাজ পরিবর্তন বা সময় পরিবর্তনের সাথে সাথে জেন্ডারের ধারণা বদলে যেতে পারে। উদাহরণস্বরূপ- আমরা যখন কাউকে ‘নারী’ বা ‘পুরুষ’ হিসেবে চিহ্নিত করি, তখন সেখানে জৈব-লিঙ্গ নির্দেশ করাটাই মূল উদ্দেশ্য হয়ে দাড়ায়। কিন্তু ‘মেয়েলি’ বা ‘পুরুষালি’ ইত্যাদি শব্দ ব্যবহারের মাধ্যমে জেন্ডার প্রপঞ্চকে যুক্ত করা হয় যেখানে নারী বা পুরুষের লিঙ্গীয় বৈশিষ্ট্যকে ছাপিয়ে স্বভাব-আচরণগত ইত্যাদি বেশ কিছু বৈশিষ্ট্য প্রকাশ পায়। আর এ কারণে সেক্সকে জৈবলিঙ্গ এবং জেন্ডারকে সামাজিক বা সাংস্কৃতিক লিঙ্গ বলে অনেকে অভিহিত করেন।
বস্তুত জৈব বৈশিষ্ট্যর বলয় অতিক্রম করে সাংস্কৃতিক বলয়ে অন্তর্ভুক্ত হবার বাসনার কারণেই মানব সমাজে রূপান্তরকামিতার অস্তিত্ব আছে বলে মনে করা হয়।
কৃত্রিম উপায়ে লিঙ্গপরিবর্তন - অস্ত্রোপচার
অস্ত্রোপচারের মাধ্যমে লিঙ্গপরিবর্তন বা সেক্স চেঞ্জ খুব জটিল প্লাস্টিক সার্জারী অপারেশন। এই অপারেশনে যারা নতুন দিগন্তের সন্ধান দিয়েছেন তাদের মধ্যে আছেন হ্যারি বেঞ্জামিন, স্টিনাক, আব্রাহাম, জন মানি প্রমুখ। রূপান্তরকামী এবং উভলিঙ্গ মানবদের চাহিদাকে মূল্য দিয়ে ডাক্তাররা সার্জারির মাধ্যমে সেক্সচেঞ্জ অপারেশন করে থাকেন। যেসকল রূপান্তরকামী একে অসুখ মনে করেন না, তাদের ঔষধ প্রয়োগ করে উক্ত মানসিকতাকে বদলে ফেলা সম্ভব হয় না। এদের অনেকেই সেক্সচেঞ্জ অপারেশনের মধ্য দিয়ে মানসিক পরিতৃপ্তি পেয়ে থাকেন। পুরুষ রূপান্তরকামী অর্থাৎ যারা পুরুষ থেকে নারীতে রূপান্তরিত হতে চায়, তাদের জন্য এক ধরনের অপারেশন, আর নারী রূপান্তরকামীদের জন্য ভিন্ন অপারেশন রয়েছে। মুলতঃ শরীরের বিভিন্ন অংশ থেকে চামড়া অ টিস্যু নিয়ে গ্রাফটিং এর মাধ্যমে যোনিপ্রদেশ গঠন করা হয়, হরমোন থেরাপির সাহায্যে স্তন গ্রন্থির হ্রাস-বৃদ্ধি ঘটানো হয়, সিলিকন টেস্টিকেলের সাহায্যে অন্ডকোষ তৈরি করা হয়; ইত্যাদি মানসিক ব্যাধি ।
ইরানে লিঙ্গপরিবর্তন
ইরানে ১৯৭৯ সালে ইসলামিক বিপ্লবের আগে লিঙ্গপরিবর্তন প্রবণতা সরকার স্বীকার করেনি। ১৯৮০-এর দশকের মাঝামাঝি ভাগে সরকার লিঙ্গপরিবর্তনকারীদের স্বীকার করে ও তাদের শল্যচিকিৎসার অনুমোদন দেয়। ২০০৮ সালের মধ্যে ইরান বিশ্বের অন্য দেশগুলোর চেয়ে অনেক বেশি এ জাতীয় শল্যচিকিৎসা করে একমাত্র থাইল্যান্ডই শুধু তাদের চেয়ে এগিয়ে থাকে।যাদের সাহায্য প্রয়োজন তাদেরকে সরকার অর্ধেক টাকা দেয় শল্যচিকিসাৎর জন্য ও তা জন্ম সনদে লেখা থাকে। ১৯৬৩ সালে ইরানের আয়াতুল্লাহ রহোল্লাহ খোমেনী তার লেখা এক বইয়ে বলেন যে লিঙ্গপরিবর্তন ইসলামবিরোধী নয়। সে সময় আয়াতুল্লাহ ছিলেন যুগান্তকারী, শাহবিরোধী বিপ্লবী এবং তার এই ফতোয়া সে সময়ের রাজকীয় সরকার কোন আমলে নেয় নি ও তাদের এই বিষয়ে কোন নীতি ছিল না । ১৯৭৯ সালের বিপ্লবের পর ইরানে নতুন ধর্মীয় সরকার আসে যারা লিঙ্গপরিবর্তনকে পুরুষ সমকামী ও স্ত্রী সমকামীদের কাতারে ফেলে এটা নিষিদ্ধ করে ও এর জন্য মৃত্যুদন্ডের বিধান রাখে। লিঙ্গপরিবর্তনের স্বপক্ষে প্রথম প্রচারণা চালান ফেরেয়দুন নামের একজন পুরুষ যিনি মেয়ে হয়ে যান লিঙ্গপরিবর্তন করে মারইয়াম হাতুন মোল্কারা নাম ধারণ করে। বিপ্লবের আগে তিনি মেয়ে হয়ে যান কিন্তু তিনি শল্যচিকিৎসার কোন চেষ্টা করেননি।পরে তিনি ধর্মীয় অনুমোদন চান। ১৯৭৫ সালে থেকে তিনি আয়াতুল্লাহ কাছে বার বার চিঠি লিখতে থাকেন যিনি ঐ বিপ্লবের নেতা ছিলেন ও নির্বাচিত হয়েছিলেন। বিপ্লবের পর তিনি চাকরিচ্যুত হন ও তাকে জোর করে হরমোন ইঞ্জেকশন দেয়া হতে থাকে। তিনি কারারুদ্ধও হন। পরে তিনি মুক্তিপান তার পরিচিত ব্যক্তিদের মাধ্যমে ও লবিং চালাতে থাকেন নেতাদের কাছে। তিনি খোমেনীর সাথে দেখা করতে যান। তখন তার রক্ষীরা তাকে থামান ও মারতে থাকেন। পরে আয়াতুল্লাহ তাকে এক চিঠির মাধ্যমে বিষয়টির বৈধতা দান করেন। এ ধরনের শল্যচিকিৎসার পক্ষে ফতোয়া হিসেবে চিঠিটিকে চিহ্নিত করা হয়।
উভলিঙ্গত্ব
উভলিঙ্গ মানবদের ইংরেজিতে অভিহিত করা হয় হার্মফ্রোডাইট বা ইন্টারসেক্স (আন্তঃলিঙ্গ) হিসেবে। উভলিঙ্গত্বকে আবার দুই ভাগে ভাগ করা হয় - প্রকৃত উভলিঙ্গত্ব (true-hermaphrodite) এবং অপ্রকৃত উভলিঙ্গত্ব (pseudo-hermaphrodite)। প্রকৃত উভলিঙ্গ হচ্ছে যখন একই শরীরে স্ত্রী এবং পুরুষ যৌনাঙ্গের সহাবস্থান থাকে। তবে প্রকৃতিতে প্রকৃত উভলিঙ্গত্বের সংখ্যা খুবই কম। বেশি দেখা যায় অপ্রকৃত উভলিঙ্গত্ব। যখন কোন ব্যক্তি এক যৌনতার প্রাইমারি বা প্রাথমিক যৌন বৈশিষ্ট্য নিয়ে জন্ম নেয় কিন্তু অপর যৌনতার সেকেন্ডারি বা গৌন যৌন বৈশিষ্ট্য নিয়ে বেড়ে উঠতে থাকে তখন তাকে অপ্রকৃত উভলিঙ্গত্ব বলে। সাধারণত ছয় ধরনের অপ্রকৃত উভলিঙ্গত্ব দৃশ্যমান – কনজেনিটাল এড্রেনাল হাইপারপ্লাসিয়া (CAH), এন্ড্রোজেন ইন্সেন্সিটিভিটি সিনড্রোম (AIS), গোনাডাল ডিসজেনেসিস, হাইপোস্পাডিয়াস, টার্নার সিনড্রোম (XO) এবং ক্লাইনেফেল্টার সিনড্রোম (XXY) । উভলিঙ্গত্বের বিভিন্ন প্রপঞ্চের উদ্ভব বিভিন্ন কারণে হয়ে থাকে ।
হিজড়া
দক্ষিণ এশিয়ার ইন্টারসেক্স এবং রূপান্তরকামী সম্প্রদায়কে প্রচলিতভাবে 'হিজড়া' নামে অভিহিত করা হয়। তবে, হিজড়া শব্দটি খুব তুচ্ছার্থে ব্যবহৃত হয় বলে কিছু লেখক সাম্প্রতিক কালে 'উভলিঙ্গ মানব' শব্দটি সামাজিকভাবে ব্যবহার করার প্রস্তাব করেছেন । অনেকে হিজড়াদের 'তৃতীয় লিঙ্গ' হিসেবে সামাজিক স্বীকৃতির দাবী করেছেন । যে সমস্ত হিজড়া বা উভলিঙ্গ মানবরা শারীরিকভাবে পুরুষ, কিন্তু মানসিকভাবে নারী স্বভাবের সে সমস্ত উভলিঙ্গ মানবদেরকে পল্লীতে ডাকা হয় ‘অকুয়া’ হিসবে। অন্য দিকে যে সমস্ত উভলিঙ্গ মানবরা শারীরিকভাবে নারী, কিন্তু মানসিকভাবে পুরুষ, তাদের বলা হয় ‘জেনানা’। এছাড়া সামাজিক প্রথার শিকার হওয়া মনুষ্যসৃষ্ট উভলিঙ্গ মানবদেরকে (এরা আসলে রূপান্তরকামী) বলা হয় ‘চিন্নি’ ।
ক্লো ঝাও
ক্লো ঝাও (, জন্মঃ ৩১মে ১৯৮২) একজন চীনা চলচ্চিত্র নির্মাতা যিনি মূলত স্বাধীন মার্কিন চলচ্চিত্রগুলিতে তাঁর কাজের জন্য পরিচিত। তাঁর প্রথম বৈশিষ্ট্য ফিল্ম, গানস মাই ব্রাদার্স আমাকে শিখিয়েছিল (২০১৫), সানড্যানস ফিল্ম ফেস্টিভ্যালের সমালোচনা করে প্রশংসিত হয়েছিল এবং সেরা ফার্স্ট ফিচারের জন্য ইন্ডিপেন্ডেন্ট স্পিরিটি অ্যাওয়ার্ডের জন্য মনোনীত হয়েছিল। তার দ্বিতীয় বৈশিষ্ট্যযুক্ত চলচ্চিত্র, দ্য রাইডার (2017) সমালোচিতভাবে প্রশংসিত হয়েছিল এবং সেরা চলচ্চিত্র এবং সেরা পরিচালকের জন্য স্বাধীন আত্মা পুরস্কারের জন্য মনোনীত হয়েছিল। ঝাও নোমডল্যান্ডের (২০২০) সাথে আরও সাফল্য অর্জন করেছিলেন, যা আন্তর্জাতিক স্বীকৃতি আকর্ষণ করে এবং গোল্ডেন গ্লোব পুরস্কারের সেরা পরিচালক, আমেরিকা অ্যাওয়ার্ডস ডিরেক্টর গিল্ড, একাডেমি অ্যাওয়ার্ডস এবং ব্রিটিশ একাডেমী চলচ্চিত্র পুরস্কার সহ অনেক পুরস্কার জিতেছিল - ঝাওকে দ্বিতীয় মহিলা এবং প্রথম হিসাবে তৈরি করেছে ভেনিস ফিল্ম ফেস্টিভ্যালে গোল্ডেন লায়ন এবং টরন্টো আন্তর্জাতিক চলচ্চিত্র উৎসবে পিপলস চয়েস অ্যাওয়ার্ড - প্রতিটি পুরস্কারের অংশীদার এশিয়ান মহিলা। ২০২১ সালে, তিনি নমডল্যান্ডের জন্য ৯৩ তম একাডেমী পুরস্কারে সেরা পরিচালকের জন্য একাডেমি পুরস্কার অর্জনকারী দ্বিতীয় মহিলা হয়েছেন।
প্রাথমিক জীবন
ঝাও ১৯৮২ সালে বেইজিংএ জন্মগ্রহণ করেছিলেন। তার বাবা ঝাও ইউজি, যিনি চীনের শিল্পায়নের তরঙ্গকে দুর্দান্ত সাফল্যে নিয়ে এসেছিলেন, তিনি দেশের বৃহত্তম ইস্পাত সংস্থা শৌগাং গ্রুপের শীর্ষ এক নির্বাহী হিসাবে প্রথম এবং পরে ছিলেন রিয়েল এস্টেট উন্নয়ন এবং ইক্যুইটি বিনিয়োগকারি।
ভারতের স্বাধীনতা আন্দোলন
ভারতের স্বাধীনতা আন্দোলন নরমপন্থী এবং চরমপন্থী, এই দু’টি বিপরীত ধারায় সম্পন্ন হয়েছিল। এই আন্দোলন ও ভারতের সর্ববস্তরের মানুষ এর মিলিত আন্দোলনের ফলে ব্রিটেন থেকে স্বাধীনতা লাভ করে ভারত বিভাগের মাধ্যমে ভারত এবং পাকিস্তান নামে দু’টি দেশ সৃষ্টি হয়।
ভারতীয় স্বাধীনতা আন্দোলন ছিল একটি পরিব্যাপ্ত, একত্রীভূত বিভিন্ন জাতীয় এবং আঞ্চলিক অভিযান বা আন্দোলন যা অহিংস ও বৈপ্লবিক উভয় দর্শনের প্রচেষ্টায় এবং ভারতীয় রাজনৈতিক সংগঠনের মাধ্যমে প্রভাব বিস্তার করেছিল। এই আন্দোলনের মাধ্যমে ভারতীয় উপমহাদেশে ব্রিটিশ ঔপনিবেশিক কর্তৃত্ব এবং অন্যান্য ঔপনিবেশিক প্রশাসন শেষ হয়। সাধারণ ছিল।পর্তুগিজের দ্বারা কর্ণাটকে ঔপনিবেশিক বিস্তারের শুরুতে ষোড়শ শতকে প্রথম প্রতিরোধ আন্দোলন হয়েছিল। সপ্তদশ শতকের মধ্য ও শেষ ভাগে ব্রিটিশ ইস্ট ইন্ডিয়া কোম্পানির দ্বারা উত্তর ভারতে ঔপনিবেশিক বিস্তারের প্রতিরোধ আন্দোলন হয়েছিল। মহারাষ্ট্রে প্রথম সশস্ত্র প্রতিরোধ বিদ্রোহের আগুন জ্বালেন বাসুদেব বলবন্ত ফাড়কে। অষ্টাদশ শতকের শেষ দিকে ভারতের জাতীয় কংগ্রেসের মাধ্যমে এই আন্দোলন পরিচালিত হয়েছিল। তারা প্রার্থনা, আবেদন-নিবেদন এবং সংবাদপত্রের মাধ্যমে এক মধ্য পন্থা অবলম্বন করেছিল। ফলে উনিশ শতকের প্রথম ভাগে লাল-বাল-পাল এবং শ্রী অরবিন্দ এর দৃষ্টিভঙ্গি ভারতের রাজনৈতিক স্বাধীনতার আরও বেশি প্রভাব বিস্তার করছিল। দ্বিতীয় বিশ্বযুদ্ধের সময় বৈপ্লবিক জাতীয়তাবাদ ইন্দো-জার্মানি ষড়যন্ত্রএবং গদর ষড়যন্ত্র প্রভাব বিস্তার করছিল। যুদ্ধের শেষ প্রান্তে কংগ্রেস অহিংস আন্দোলনের নীতিমালা অবলম্বন করেছিল এবং অহিংস অসহযোগ আন্দোলনে মহাত্মা গান্ধী নেতৃত্ব দিয়েছিল। নেতাজী সুভাষ চন্দ্র বসু’র মত অন্যান্য নেতৃবৃন্দ পরবর্তীকালে একটি বৈপ্লবিক দর্শন অবলম্বন করে আন্দোলনে করতে এসেছিলেন।
ভারত ২৬ জানুয়ারি ১৯৫০পর্যন্ত ব্রিটিশ রাজশক্তির স্বায়ত্বশাসনে ছিল। তারপর ভারত একটি প্রজাতন্ত্ররূপে আত্মপ্রকাশ করে। পাকিস্তান ১৯৫৬ সালে একটি প্রজাতন্ত্র ঘোষণা করে। কিন্তু অভ্যন্তরীণ অধিকার লড়াইয়ের একটি গৃহযুদ্ধের সম্মুখীন হয়েছিল তার ফলে গণতন্ত্রের স্থগিতাবস্থা এসেছিল।
স্বাধীনতা আন্দোলন পরিণামস্বরুপ বিশ্বের নেতৃত্বদানের অন্যান্য অংশতে একই আন্দোলনের মাধ্যমে একটি প্রধান অনুঘটক হিসেবে কাজ করেছিল ও কমনওয়েলথ জাতির সঙ্গে ব্রিটিশ সাম্রাজ্য এবং এর বদলানোর ভেঙে। অহিংস প্রতিরোধের গান্ধীর দর্শন মার্কিন নাগরিক অধিকার আন্দোলনকে অনুপ্রাণিত করেছিল ও মার্টিন লুথার কিং (১৯৫৫-১৯৬৮) এর নেতৃত্ব দিয়েছিল। মায়ানমারে গণতন্ত্রের জন্য অং সান সু চি'র মধ্যে নেতৃত্ব দিয়েছিল এবং দক্ষিণ আফ্রিকাতে বর্ণ-বৈষম্যের বিরুদ্ধে আফ্রিকান জাতীয় কংগ্রেসের লড়াই নেলসন ম্যান্ডেলা'র মধ্যে নেতৃত্ব দিয়েছিল। উপরন্তু এই সমস্ত নেতারা অহিংস এবং অপ্রতিরোধ্যের গান্ধীর নিয়মনিষ্ঠ নীতিতে অনুগত থাকেননি।
ঔপনিবেশিক শাসন
ব্রিটিশ পার্লামেন্ট নতুন দখলকৃত প্রদেশের প্রশাসন পরিচালনা করতে আইন-কানুনের কয়েকটি ধারা আইনে পরিণত করিয়েছিল। তন্মধ্যে রেগুলাটিং আইন, ১৭৭৩ সহ পিট-এর ভারত আইন, ১৭৮৪, চ্যাটার্ট আইন, ১৮১৩ এর মধ্যে অন্যতম ছিল। ১৮৩৫ সালে নির্দেশনার মাধ্যম হিসাবে ইংরেজি গ্রহণ করা হয়েছিল। পাশ্চাত্য-শিক্ষিত-হিন্দু অভিজাতরা হিন্দু ধর্ম-এর জাতিভেদ প্রথা, শিশু বিবাহ, সতী-প্রথা, বর্ণ-প্রথাসহ বহু বিতর্কিত সামাজিক অনুশীলনের অব্যাহতির খোঁজ শুরু করে দিয়েছিল। শিক্ষা এবং বিতর্কের মাধ্যমে সমাজ বোম্বেতে (বর্তমান মুম্বাই) এবং মাদ্রাজে মুক্ত রাজনৈতিক দল প্রতিষ্ঠার অনুপ্রেরণা পেয়েছিল।।
প্রাদেশিক বিদ্রোহ ১৮৫৭ পর্যন্ত
বিদেশী নিয়মের বিরুদ্ধে কতিপয় আঞ্চলিক আন্দোলন ১৮৫৭ সালের আগে ভারতের বিভিন্ন অংশে গড়ে উঠেছিল। উপরন্তু, তাদেরকে একত্র করা যায়নি এবং বিদেশী শাসকের দ্বারা সহজভাবে নিয়ন্ত্রণ করা হয়েছিল। উদাহরণস্বরুপ ১৫৫৫ থেকে ১৫৭০ থেকে কর্ণাটকে পর্তুগিজদের বিরুদ্ধে অব্বাক্কা রাণীর বিদ্রোহ, ১৭৭০ সালে বাংলায় সন্ন্যাসী বিদ্রোহ, গোয়ায় পর্তুগিজ নিয়ন্ত্রণের বিরুদ্ধে ১৭৮৭ নৃ-তাত্ত্বিক বিদ্রোহ যা পিন্টোস ষড়যন্ত্র হিসেবে পরিচিত, ১৮৫৫ সালে সাঁওতাল বিদ্রোহরূপে বাংলাতে তিতুমীরের ইংরেজদের বিরুদ্ধে প্রতিরোধ, ব্রিটিশ শাসনের বিরুদ্ধে দক্ষিণ ভারতে ভীরাপান্ডা কাট্টাবমান বিদ্রোহ, কর্ণাটকে রানী চেন্নামার কিট্টুর বিদ্রোহ, সৌরাষ্ট্রে কচ্ছ বিদ্রোহ অন্তর্ভুক্ত করা হয়।
জাতীয় মহাবিদ্রোহ, ১৮৫৭
১৮৫৭–৫৮ সালে ব্রিটিশ শাসনের বিরুদ্ধে উত্তর এবং মধ্য ভারতে বিদ্রোহের ভারতীয় মহাবিদ্রোহ (সিপাহী বিদ্রোহ), ১৮৫৭ ছিল একটি পর্যায়কাল। এই বিদ্রোহ ছিল কয়েক দশকের ভারতীয় সৈন্য এবং তাদের ব্রিটিশ অফিসারের মধ্যে সাংস্কৃতিক পার্থক্যের ফল। মুঘল এবং পেশয়ার মত ভারতীয় শাসকদের প্রতি ব্রিটিশের ভিন্ন নীতি এবং অযোধ্যার সংযুক্তি ভারতীয়দের মধ্যে রাজনৈতিক মত পার্থক্য সূত্রপাত করছিল। লর্ড ডালহৌসীর স্বত্ত্ববিলোপ নীতি যা দিল্লীর মুঘল সাম্রাজ্যের অপসারণ, কিছু জনগণ রেগে গিয়েছিল। সিপাহী বিদ্রোহ সুনির্দিষ্ট কারণ যে ১৮৫৩ সালে তৈরি .৫৫৭ ক্যালিবার এনফিল্ড(পি/৫৩) রাইফেল কার্তুজ গরু ও শুকরের চর্বি দিয়ে তৈরি হতো। সৈন্যের‍া তাদের রাইফেলের কার্তুজ লোড করার সময় তাদের তা দাঁত দিয়ে ভাঙে লাগাতে হতো। যেহেতু গরু ও শুকরের চর্বি মুখে দেওয়া হিন্দু এবং মুসলিম উভয় সম্প্রদায়ের সৈন্যদের কাছে অধার্মিক কাজ ছিল। ফেব্রুয়ারি ১৮৫৭তে, সিপাহীরা (ব্রিটিশ সেনাবাহিনীতে ভারতীয় সৈন্য) নতুন কার্তুজ ব্যবহার করতে অস্বীকার করেছিল। ব্রিটিশ নতুন কার্তুজ প্রতিস্থাপন কর‍ার দাবী করেছিল এবং যা মৌমাছির তেল ও শাকসব্জী তেল থেকে তৈরী হবে। কিন্তু সিপাহীদের কাছে গুজব টিকে থেকেছিল।
মঙ্গল পাণ্ডের নেতৃত্বে ১৮৫৭ সালের ২৯ মার্চ ব্যারাকপুরে শুরু হয় এবং শীঘ্রই তা মিরাট, দিল্লি এবং ভারতের অন্যান্য অংশে ছড়িয়ে পড়ে। এটা সারা বাংলাদেশ জুড়ে চরম উত্তেজনা সৃষ্টি করেছিল। চট্টগ্রাম ও ঢাকার প্রতিরোধ এবং সিলেট, যশোর, রংপুর, পাবনা ও দিনাজপুরের খণ্ডযুদ্ধসমূহ বাংলাদেশকে সর্তক ও উত্তেজনাকর করে তুলেছিল। ১৮৫৭ সালের ১৮ নভেম্বর চট্টগ্রামের পদাতিক বাহিনী প্রকাশ্য বিদ্রোহে মেতে ওঠে এবং জেলখানা হতে সকল বন্দিদের মুক্তি দেয়। তারা অস্ত্রশস্ত্র এবং গোলাবারুদ দখল করে নেয়, কোষাগার লুণ্ঠন করে এবং অস্ত্রাগারে আগুন ধরিয়ে দিয়ে ত্রিপুরার দিকে অগ্রসর হয়।
চট্টগ্রামে সিপাহিদের মনোভাব ঢাকার রক্ষা ব্যবস্থায় গুরুত্বপূর্ণ প্রভাব বিস্তার করে। সিপাহিদের আরও অভ্যুত্থানের আশঙ্কায় কর্তৃপক্ষ ৫৪তম রেজিমেন্টের তিনটি কোম্পানি এবং একশত নৌ-সেনা ঢাকায় প্রেরণ করে। একই সাথে যশোর, রংপুর, দিনাজপুরসহ বাংলাদেশের আরও কয়েকটি জেলায় একটি নৌ-ব্রিগেড পাঠানো হয়। প্রধানত ইউরোপীয় বাসিন্দাদের নিয়ে গঠিত স্বেচ্ছাসেবীদের সংগঠিত করে ঢাকা রক্ষা করার জন্য বিশেষ ব্যবস্থা গ্রহণ করা হয়। নৌ-বিগ্রেড ঢাকা পৌঁছে সেখানে নিয়োজিত সিপাহিদের নিরস্ত্র করতে গেলে অবস্থা চরমে ওঠে। ২২ নভেম্বর লালবাগে নিয়োজিত সিপাহিগণকে নিরস্ত্র করতে গেলে তারা প্রতিরোধ সৃষ্টি করে। সংঘটিত খণ্ডযুদ্ধে বেশ কিছু সিপাহি নিহত ও বন্দি হয় এবং অনেকেই ময়মনসিংহের পথে পালিয়ে যায়। অধিকাংশ পলাতক সিপাহিই গ্রেপ্তার হয় এবং অতিদ্রুত গঠিত সামরিক আদালতে সংক্ষিপ্ত বিচারের জন্য তাদের সোপর্দ করা হয়। অভিযুক্ত সিপাহিদের মধ্যে ১১ জন মৃত্যুদণ্ড এবং বাকিরা যাবজ্জীবন কারাদণ্ডে দণ্ডিত হয়। এ রায় দ্রুত কার্যকর করা হয়।
বিভিন্ন অংশে, বিশেষ করে সিলেট, ময়মনসিংহ, দিনাজপুর এবং যশোরে চাপা ও প্রকাশ্য উত্তেজনা বিরাজমান ছিল। পলাতক সিপাহি ও ইউরোপীয় সৈন্যদের মধ্যে সিলেট এবং অপরাপর স্থানে কয়েকটি সংঘর্ষ ঘটে, যার ফলে উভয় পক্ষেই প্রাণহানি ঘটে। সিলেট এবং যশোরে বন্দি ও নিরস্ত্র সিপাহিদের স্থানীয় বিচারকদের দ্বারা সংক্ষিপ্ত বিচার করা হয়। ফাঁসি ও নির্বাসন ছিল এ সংক্ষিপ্ত বিচারের সাধারণ বৈশিষ্ট্য।
সিপাহি যুদ্ধের সময়ে বিভিন্ন শ্রেণীর মানুষের ভূমিকা ও প্রতিক্রিয়া একটি অনুজ্জ্বল চিত্র প্রতিফলিত করে। জমিদার-জোতদারগণ নিশ্চিতভাবে সিপাহিদের বিরুদ্ধে ছিলেন এবং তাদের মধ্যে কেউ কেউ গরু ও ঘোড়ার গাড়ি এবং হাতি সরবরাহ; পলায়নরত সিপাহিদের গতিবিধির সন্ধান প্রদান এবং চূড়ান্ত পর্যায়ে বিদ্রোহী সিপাহিদের প্রতিরোধ করার লক্ষ্যে স্থানীয় স্বেচ্ছসেবক বাহিনী গড়ে কোম্পানির স্থানীয় কর্তৃপক্ষকে কৌশলগত সমর্থন প্রদান করেন। সরকার কৃতজ্ঞতার সাথে জমিদার-জোতদারগণের এ সকল সেবার স্বীকৃতি প্রদান করে এবং পরে তাদেরকে নওয়াব, খান বাহাদুর, খান সাহেব, রায় বাহাদুর, রায় সাহেব প্রভৃতি উপাধিতে ভূষিত করে ও নানা পার্থিব সম্পদ দ্বারা পুরস্কৃত করে। জমিদার-জোতদারগণের প্রদর্শিত ভূমিকা অনুসরণ করে মধ্যবিত্ত শ্রেণীও কোম্পানির সরকারের পক্ষে অবস্থান গ্রহণ করে। সাধারণ মানুষ ও কৃষককুল সার্বিকভাবে এ বিষয়ে উদাসীন ছিল এবং সিপাহি যুদ্ধের স্পর্শ থেকে দূরে ছিল। তবে কৃত্রিম মূল্যবৃদ্ধির ফলে তারা যথেষ্ট ক্ষতিগ্রস্ত হয়েছিল। এতদসত্ত্বেও এই মহাবিদ্রোহ আঠেরেশো শতকের পৃথিবীর সর্ববৃহৎ গণ অভ্যুত্থান হিসেবে চিহ্নিত হয়ে আছে যা ইংরেজ শাসনের ভিতকে কাঁপিয়ে দেয়। জাতীয়তাবাদী ঐতিহাসিক ও পন্ডিতেরা তাই একে সিপাহী বিদ্রোহের বদলে জাতীয় মহাবিদ্রোহ হিসেবে ব্যাখ্যা করেন।
ন্যাশনাল কলেজ অব হোম ইকনমিক্স
ন্যাশনাল কলেজ অব হোম ইকোনমিক্স ঢাকা বিশ্ববিদ্যালয়ের অধিভুক্ত গার্হস্থ্য কলেজগুলোর মধ্যে অন্যতম। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।
ভর্তি
ঢাকা বিশ্ববিদ্যালয়ের গার্হস্থ্য ইউনিটে ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।
ক্যাম্পাস
ঠিকানা: ৩/৯-বি, ব্লক# বি, লালমাটিয়া, ঢাকা- ১২০৭ অবস্থান: আসাদগেট আড়ং শাখা ভবনের উত্তর পাশের রাস্তা দিয়ে ২০০ গজ পশ্চিমে এগিয়ে হাতের বামে।
প্রগনিকথিস
Prognichthys হলো উড়ুক্কু মাছ পরিবারের একটি গণ।
হ্যাঙলু
হ্যাঙলু উত্তর-পশ্চিম নেপালের কর্ণালী অঞ্চলের মুগু জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিলো ১৩১৮ জন এবং খানার সংখ্যা ছিলো ২৩৯ টি।
মিস ইউনিভার্স ১৯৯৩
মিস ইউনিভার্স ১৯৯৩, ৪২তম মিস ইউনিভার্স প্রতিযোগিতা, ২১ মে ১৯৯৩ সালে মেক্সিকো সিটি, মেক্সিকোতে অডিটোরিও ন্যাসিওনাল এ অনুষ্ঠিত হয়। অনুষ্ঠান শেষে পুয়ের্তো রিকোর দায়ানারা টরেসকে মুকুট পরান নামিবিয়ার বিদায়ী শিরোপাধারী মিশেল ম্যাকলিন। ৭৯ জন প্রতিযোগী প্রতিযোগিতায় অংশ নিয়েছিল।
৩৪৮
৩৪৮ গ্রেগরীয় বর্ষপঞ্জির একটি অধিবর্ষ।
জন্ম
প্রুডেনসিয়াস রোমান খ্রীষ্টান কবি (মৃত্যু: ৪১৩) শেনোট, সন্ন্যাসী এবং সন্ত (মৃত্যু: ৪৬৬)
মৃত্যু
আব্রাহাম অফ আর্বেলা, পারস্য এর বিশপ এবং শহিদ মুরং হুয়াং, চীন এর ইয়ান প্রদেশের শাসক (জন্ম: ২৯৭)
সন্ত লুকার গির্জা, মিউনিখ
সন্ত লুকার গির্জা (St. Lukas বা Lukaskirche) দক্ষিণ জার্মানির মিউনিখে অবস্থিত বৃহত্তম প্রোটেস্ট্যান্ট গির্জা। এটি ১৮৯৩-৯৬ সালে নির্মিত হয়। গির্জাটির নকশা করেন আলবার্ট স্মিথ। এটি মিউনিখের ঐতিহাসিক এলাকায় সংরক্ষিত একমাত্র লুথারান প্যারিশ গির্জা।
স্টিনসডর্ফস্টারস এবং মারিয়েনেনপ্লাজসের মধ্যে, ইসার নদীর তীরে গির্জাটি অবস্থিত। যদিও এটি মাটিনিয়ানপ্লাজট (মারিয়ানএনপ্ল্ল্যাজ ৩)-এ অবস্থিত তবে এর প্রধান ফটকের অবস্থান স্টেইনসফোর্ডস্টাসে। পূর্ব দিকের দুটি টাওয়ার এবং প্রায় উঁচু গম্বুজ গির্জাটির অন্যতম বৈশিষ্ট্য। যদিও সন্ত লুকার ডাকনাম ডম ডের মুন্নার প্রোটেস্ট্যান্টেন (মিউনিখ প্রোটেস্ট্যান্টের ক্যাথিড্রাল), তবুও গির্জাটিতে বিশপের আসন নেই।
ইতিহাস ও বর্ণনা
থাম্ব|বাম|১৯১৮ সালে সেইন্ট লিউক'স
মিউনিখে প্রোটেস্ট্যান্ট গির্জার ইতিহাসটি অনেকটা সংক্ষিপ্তই বলা চলে। ষোল শতকের প্রথম দিকে প্রোটেস্ট্যান্ট গোষ্ঠীগুলোকে নিষিদ্ধ ও দমন করা হয়েছিল। বাভারিয়া মূলত সংস্কারের সময় থেকে উইটলসবাখ পরিবারের অধীনে ক্যাথলিক রাজ্য ছিল, কিন্তু ১৭৯৯ সালে উইটলসবাখের প্রধান, প্রিন্স-ইলেক্টর ম্যাক্স চতুর্থ জোসেফ, ফ্রিডেরাইক ক্যারোলাইন উইলহেলমিনের সাথে বিবাহ বন্ধনে আবদ্ধ হন; তিনি ছিলেন একজন লুথেরান রাজকন্যা। এবং হঠাৎ মিউনিখের আদালতে প্রোটেস্ট্যান্ট উপস্থিতি তৈরি হল। উনিশ শতকে, মিউনিখে জার্মানির অন্যান্য অঞ্চল থেকে অভিবাসী আসতে শুরু করে। এদের মধ্যে অনেকেই লুথেরান ছিল।
১৮২৬ সালেই মিউনিখে লুথেরান প্যারিশনারের সংখ্যা ছিল ৬০০০। প্রথম প্রোটেস্ট্যান্ট গির্জা সন্ত ম্যাথিউ, ১৮৩৩ সালে উদ্বোধন করা হয়। ১৯৩৮ সালে নাৎসিরা এটি ধ্বংস করে ফেলে এবং দ্বিতীয় বিশ্বযুদ্ধের পর অন্য স্থানে পুনর্নির্মিত করা হয়। ১৮৭৭ সালে দ্বিতীয় প্রোটেস্ট্যান্ট গির্জা সন্ত মার্কসের উদ্বোধন করা হয়। উনিশ শতকের শেষ দশকে মিউনিখের লুথেরানদের তৃতীয় এবং বৃহত্তর একটি গির্জার প্রয়োজন পড়ে। কিন্তু বাভারিয়ার রাজ পরিবার মিউনিখের ক্যাথলিক চরিত্রকে রক্ষা করার জন্য উদ্বিগ্ন ছিল, তাই লুথেরানদের সন্ত লুকার গির্জাটি গড়ে তোলার জন্য ইসার নদীর তীরে জমি দান করে। ১৮৯৩ সালে এর নির্মানকাজ শুরু হয় এবং ১৮৯৬ সালের প্রথম আগমন থেকে প্রার্থনা শুরু হয়।
স্থাপত্য ও শিল্প
thumb|বাম|150px|স্টেইনড কাচের জানালা
তৎকালীন রোমান ক্যাথলিক শাসকদের খুশি করার জন্য স্থপতি আলবার্ট স্মিথ প্রাক-সংস্কার শৈলী ব্যবহার করেছেন। বাহ্যিক সজ্জাটি রোমানীয় (একাদশ-দ্বাদশ শতকে ইউরোপে ব্যবহৃত গম্বুজ ও খিলানের স্থাপত্য) আকারে নির্মিত হয়েছে, অভ্যন্তরের সজ্জাটি গ্রিক ক্রসের জ্যামিতিক আকৃতির উপর ভিত্তি করে পুরনো রেনিশ গথিকের মতো করে তৈরি করা হয়েছে। গির্জাটির পূর্বদিকে তিনটি পার্শ্বযুক্ত এপস রয়েছে, এবং পশ্চিম প্রাঙ্গণ সাত ধার বিশিষ্ট এবং একটি বর্গাকার টাওয়ার রয়েছে।
১৯৭২ সালের ৬/৭ সেপ্টেম্বরের আকাশ অভিযানের সময় গির্জাটির জানালাগুলি ধ্বংস হয়ে যায়। ১৯৪৬ সালে চ্যান্সেলের হারিয়ে যাওয়া জানালাগুলি হর্মেন ​​কাস্পার নতুন করে তৈরি করেন। গির্জাটির বেদির নকশা করেন শিল্পী গুস্তাভ অ্যাডলফ গোল্ডবার্গ। নকশাটি যীশুর সমাহিতকরণের প্রতি উৎসর্গ করা হয়েছে।
লস আল্টোসের জাতীয় পতাকা
লস আল্টোসের পতাকাটি ছিল মধ্য আমেরিকান ইউনিয়নের পতাকার একটি পরিবর্তন, যেখানে একটি কেন্দ্রীয় সীলমোহরের পটভূমিতে একটি আগ্নেয়গিরি (সম্ভবত সান্তা মারিয়া বা আলমোলোঙ্গা) এবং সামনে একটি মায়াবী কেটযাল (একটি স্থানীয় পাখি যা স্বাধীনতার প্রতীক) রয়েছে। লস আল্টোস ১৮৩০-এর দশকে মধ্য আমেরিকার ফেডারেল রিপাবলিকের একটি রাজ্য ছিল। এর রাজধানী ছিল কোয়েটজাল্টেনাং এবং এটি বর্তমান গুয়াতেমালার পশ্চিমে ও মেক্সিকান রাজ্য চিয়াপাসের কিছু অংশ দখল করেছে। এটিই প্রথম কেন্দ্রীয় আমেরিকান পতাকা যা একটি প্রতীক হিসাবে মায়াবী কেটযাল ব্যবহার করেছিল; ১৮৭১ সাল থেকে, এটি গুয়াতেমালার বর্তমান পতাকায় রয়েছে।
ধনু (মাস)
ধনু (धनु, ) বা ধনুর্মাস  (धनुर्मास) হল হিন্দু পঞ্জিকার,  মলয়ালম বর্ষপঞ্জির এবং অন্যান্যের একটি মাস। এটি ধনু রাশির রাশিচক্রের সাথে মিলে যায় এবং গ্রেগরীয় বর্ষপঞ্জির ডিসেম্বরের দ্বিতীয়ার্ধ এবং জানুয়ারির প্রথমার্ধের সাথে সমাপতিত করে। এছাড়াও ধনু হল ধনু রাশির ভারতীয় রাশিফল ​​পদ্ধতিতে জ্যোতিষশাস্ত্রীয় চিহ্ন।
বৈদিক গ্রন্থে, ধনু মাসকে সহস বলা হয়, কিন্তু এই প্রাচীন গ্রন্থগুলিতে এর কোনো রাশিচক্রের সম্পর্ক নেই। হিন্দু চান্দ্রসৌর বর্ষপঞ্জিতে ধনু সৌর মাস তার চান্দ্র মাস পৌষের সাথে সমাপতিত করে। ধনু ভারতীয় উপমহাদেশের জন্য শীত ঋতু চিহ্নিত করে। এর আগে বৃষিক সৌর মাস, এবং তার পরে মকরের সৌর মাস।
ধনু মাসকে তামিল হিন্দু পঞ্জিকাতে মর্গলি বলা হয়। ভারতের প্রাচীন ও মধ্যযুগীয় সংস্কৃত গ্রন্থগুলি অন্যান্য মাসের মতোই ধনুর সময়কাল সম্পর্কে তাদের গণনায় পরিবর্তিত হয়। উদাহরণস্বরূপ, সূর্যসিদ্ধান্ত বৃষিকের সময়কাল গণনা করে ২৯ দিন, ৭ ঘন্টা, ৩৭ মিনিট এবং ৩৬ সেকেন্ড। বিপরীতে, আর্য সিদ্ধান্ত বৃষ্টিকার সময়কালকে ২৯ দিন, ৮ ঘন্টা, ২৪ মিনিট এবং ৪৮ সেকেন্ড গণনা করে।
ধনু সময়কালে সূর্য ধনু রাশিতে থাকে,  যে সময় সূর্য ধনু থেকে মকর রাশিতে চলে যায় সেই সময়টিকে ভারতে প্রচুর পরিমাণে অভাবের সময় হিসাবে বিবেচনা করা হয়।
বৈদ্যুতিক আধান
বৈদ্যুতিক আধান বা তড়িৎ আধান বা সংক্ষেপে আধান বলতে কোনও বস্তুর একটি মৌলিক ধর্মকে বোঝায়, যার মাধ্যমে বৈদ্যুতিক ক্ষেত্রের সাথে বস্তুটির ক্রিয়া-প্রতিক্রিয়ার পরিমাপ করা যায়। কাজেই আধান বা চার্জ বলতে পদার্থের সেই মৌলিক ও বৈশিষ্ট্যমূলক ধর্মকে বুঝায় যার দরুন ঐ পদার্থটা আরেক্টা পদার্থের সহিত আকর্ষণ ও বিকর্ষণ অনুভব করে। এটা জগতের প্রতিটি পদার্থের মাঝে নিহিত। এটি হল ইংরেজি শব্দ চার্জ(Charge) এর পরিভাষা। আধান মূলত অতিপারমাণবিক কণার একটি ধর্ম যা ঐ কণার তড়িৎচুম্বক সম্পর্ক নিয়ন্ত্রণ করে। এক কথায়, পদার্থ সৃষ্টিকারী মৌলিক কণাসমূহের মৌলিক ও বৈশিষ্ট্যমূলক ধর্মকে আধান বা চার্জ বলে। বৈদ্যুতিক আধান দ্বারা আহিত পদার্থ তড়িচ্চুম্বকীয় ক্ষেত্র দ্বারা প্রভাবিত হয় এবং নিজেও তড়িচ্চুম্বকীয় ক্ষেত্র উৎপন্ন করে। কোন আহিত বস্তু এবং একটি তড়িচ্চুম্বকীয় ক্ষেত্রের মধ্যে আপেক্ষিক গতি বা সম্পর্ক তড়িচ্চুম্বকীয় বলের উৎস। অন্যভাবে বলা যায়, আধান হচ্ছে বস্তুর একটি ভৌত গুণ যা কোন তড়িচ্চুম্বকীয় ক্ষেত্রে স্থাপন করলে শক্তি অনুভব করে। বৈদ্যুতিক আধান দুই প্রকার ; যথা ১। ধনাত্নক ও ২। ঋণাত্মক (যথাক্রমে প্রোটন এবং ইলেকট্রন দ্বারা বাহিত)। সমধর্মী আধান পরস্পরকে বিকর্ষণ করে এবং বিপরীতধর্মী চার্জ পরস্পরকে আকর্ষণ করে। কোন বস্তুতে আধানের অনুপস্থিতিতে একটি বস্তুকে নিরপেক্ষ বলা হয়। আবার, বস্তুতে ধনাত্নক ও ঋণাত্মক আধানের সম পরিমাণ উপস্থিতেও বস্তুটিকে নিরপেক্ষ বলা হয়।
বৈদুতিক আধান অতিপারমানবিক ক্ষুদ্র কণা দ্বারা বাহিত হয়।পরমাণুর কেন্দ্রকে নিউক্লিয়াস বলা হয়। প্রোটন, নিউট্রন এবং ইলেকট্রন হচ্ছে তিনটি অতিপারমানবিক ক্ষুদ্র কণা যা পরমাণু গঠন করে।
আধানের সংরক্ষণশীলতা
জগতে মোট আধানের পরিমাণ একই। আধানের সৃষ্টি বা ধ্বংস হয় না। কোনো ভৌত প্রক্রিয়ায় আধান এক বস্তু হতে অন্য বস্তুতে স্থানান্তরিত হয়, কিন্তু আধান তৈরি বা ধ্বংস হয় না।
আধানের কোয়ান্টায়ন
চার্জ নিরবিচ্ছিন্ন নয়, একটি নূন্যতম পূর্ণ সংখ্যার গুণিতক। এ নূন্যতম চার্জ হলো একটি প্রোটন বা ইলেকট্রনের চার্জ এবং এর মান 1.6×10^-19 কুলম্ব। এ চার্জকে e দ্বারা প্রকাশ করা হয়। q=±ne যেখানে n পূর্ণ সংখ্যা। অর্থাৎ চার্জ কোয়ান্টায়িত।
কিথ আর্থারটন
কিথ লয়েড টমাস আর্থারটন (Keith Arthurton; জন্ম: ২১ ফেব্রুয়ারি, ১৯৬৫) নেভিসের জেসাপ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ১৯৮৮ থেকে ১৯৯৯ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডসের প্রতিনিধিত্ব করেছেন তিনি। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন কিথ আর্থারটন।
টেস্ট ক্রিকেট
নেভিস থেকে তৃতীয় খেলোয়াড় হিসেবে আন্তর্জাতিক ক্রিকেটে ওয়েস্ট ইন্ডিজের পক্ষে খেলার সম্মাননা পেয়েছেন। জুলাই, ১৯৮৮ থেকে আগস্ট, ১৯৯৫ সাল পর্যন্ত ৩৩ টেস্ট খেলেছেন। টেস্ট ক্রিকেট থেকে অবসর নিয়ে মে, ১৯৯৯ সাল পর্যন্ত একদিনের আন্তর্জাতিকে অংশগ্রহণ করেছেন কিথ আর্থারটন। ২১ জুলাই, ১৯৮৮ তারিখে ইংল্যান্ডের বিপক্ষে অনুষ্ঠিত খেলায় টেস্ট অভিষেক ঘটে কিথ আর্থারটনের।
ওডিআইয়ের তুলনায় টেস্টে তেমন সফলতা পাননি। তাস্বত্ত্বেও দুইটি শতক ও আটটি অর্ধ-শতকের ইনিংস রয়েছে কিথ আর্থারটনের। অস্ট্রেলিয়ার বিপক্ষে ব্যক্তিগত সর্বোচ্চ অপরাজিত ১৫৭ রানের ইনিংস হাঁকান। এ পর্যায়ে ১৬টি চার ও একটি ছক্কার মার ছিল।
ক্রিকেট বিশ্বকাপ
ব্রায়ান লারা’র নেতৃত্বাধীন ওয়েস্ট ইন্ডিজ দলের সদস্যরূপে ১৯৯৯ সালের ক্রিকেট বিশ্বকাপে অংশগ্রহণের সুযোগ হয় তার। তবে, ঐ বিশ্বকাপটি তার জন্য বেশ দুঃস্বপ্নের হয়ে থাকবে। পাঁচ খেলায় অংশ নিয়ে তিনি কেবলমাত্র দুই রান সংগ্রহ করতে পেরেছিলেন। তার স্ট্রাইক রেট মাত্র ৬৭ হলেও বলের ওপর যথেষ্ট ছড়ি ঘোরাতেন। লেগ অঞ্চলে খেলতে তিনি বেশ স্বাচ্ছন্দ্যবোধ করতেন।
বিতর্ক
অনাকাঙ্খিত ঘটনার সাথে নিজ নামকে জড়িয়েছেন কিথ আর্থারটন। ব্রিজটাউনের কেনসিংটন ওভালে অনুষ্ঠিত ওয়েস্ট ইন্ডিজ কন্ট্রোল বোর্ড একাদশ ও অস্ট্রেলিয়া দলের মধ্যকার খেলায় তিনি মাত্রাতিরিক্ত আয়তনের ক্রিকেট ব্যাট ব্যবহার করেছিলেন বলে ডিন জোন্স দাবী করেন। ঐ ব্যাটটি ৪.৫ ইঞ্চির ছিল যা বৈধ ব্যাটের ৪.২৫ ইঞ্চির তুলনায় বেশি। তাস্বত্ত্বেও তাকে খেলা চালিয়ে যাবার অনুমতি দেয়া হয়েছিল।
হৃষীকেশ
হৃষীকেশ বলতে বোঝাতে পারে:
টাইফয়েড জ্বর
টাইফয়েড বা টাইফয়েড জ্বর (Typhoid fever) হল এক ধরনের ব্যাক্টেরিয়া ঘটিত রোগ, যা Salmonella typhi ব্যাক্টেরিয়ার কারণে হয়। লক্ষণ মৃদু থেকে তীব্র হতে পারে, সচরাচর জীবাণু প্রবেশের ৬-৩০ দিন পর লক্ষণগুলি দেখা যায়। প্রায়ই কয়েকদিনের ব্যবধানে জ্বর এর তীব্রতা বৃদ্ধি পেতে থাকে। দুর্বলতা, পেট ব্যাথা, কোষ্ঠ্যকাঠিন্য, মাথা ব্যাথা সচরাচর হতে দেখা যায়।  ডায়রিয়া খুব একটা হয় না, বমিও সেরকম হয় না। কিছু মানুষের ত্বকে র‍্যাশ (Rash) এর সাথে গোলাপী স্পট দেখা যায়। বিনা চিকিৎসায় সপ্তাহ বা মাসখানেক ধরে লক্ষণ থাকতে পারে। কিছু ব্যক্তি আক্রান্ত না হয়েও জীবাণু বহন করে রোগের বিস্তার ঘটাতে পারে। টাইফয়েড জ্বর আন্টিবায়টিক ব্যবহার করে সারানো যায়। ''
টাইফয়েড জ্বরের কারণ হল সালমোনেলা টাইফি নামক এক প্রকার ব্যাক্টেরিয়া, যা অন্ত্র ও রক্তে বৃদ্ধি পায় । এটা সংক্রমিত (সংক্রমিত ব্যক্তির মল ও মূত্র দ্বারা) খাদ্য বা জল পানের দ্বারা ছড়ায়। ঝুঁকিপূর্ণ বিষয়গুলির মধ্যে স্যানিটেশনের অভাব এবং ন্যূনতম স্বাস্থ্যবিধি অন্তর্ভুক্ত। [3] উন্নয়নশীল বিশ্বের যারা ভ্রমণ করে, তারাও ঝুঁকির মাঝে আছে। শুধুমাত্র মানুষ সংক্রমিত হতে পারে। ব্যাক্টেরিয়া কালচারের মাধ্যমে, অথবা রক্ত, মল বা অস্থি মজ্জার মধ্যে ব্যাকটেরিয়ার ডিএনএ(DNA) শনাক্ত করে এ রোগ নির্ণয় করা হয়।  অস্থি মজ্জার টেস্টিং সবচেয়ে সঠিক।
সংক্রমন
দূষিত খাদ্য, পানি এবং দুধের মাধ্যমে এই ব্যাকটেরিয়া শরীরের খাদ্যনালিতে প্রবেশ করে। এ ছাড়া আক্রান্ত ব্যক্তির সংস্পর্শে এলে এবং পানির মাধ্যমেও এই রোগের জীবাণু ছড়ায়।
লক্ষণ
টাইফয়েড আক্রান্ত হওয়ার পরও বেশ কিছুদিন পর্যন্ত স্পষ্ট কোনো লক্ষণ প্রকাশ পায় না। শুরুর দিকে চাপা অস্বস্তি, মাথাব্যথা, ঝিমঝিম করা, শরীরময় ব্যথা ইত্যাদি অনুভূত হয়। সাধারণত জ্বর একটু বাড়ে। রোগী প্রলাপ বকতে পারে, এমনকি অচেতনও হতে পারে। ওষুধ চলা অবস্থায়ও সপ্তাহ খানেক জ্বর থাকতে পারে।
জটিলতা
পরিপাকতন্ত্র থেকে রক্তক্ষরণ, অগ্ন্যাশয়ে প্রদাহ, মেরুদণ্ডে সংক্রমণ, মস্তিষ্কে প্রদাহ, পিত্তথলিতে সংক্রমণ, নিউমোনিয়া, শরীরের বিভিন্ন স্থানে ফোড়া, স্নায়বিক সমস্যা এমনকি কিডনিতেও বড় ধরনের সমস্যা দেখা দিতে পারে।
টাইফয়েড সাধারণত যেকোন বয়সেই হতে পারে, তবে শিশুদের আক্রান্ত হওয়ার সম্ভাবনা বেশি। শরীরে জীবাণু প্রবেশ করলেই টাইফয়েড হয়ে যাবে এমন কোন কথা নেই কারণ দেহে যদি রোগপ্রতিরোধ ক্ষমতা ভালো থাকে তাহলে অনেক সময়ই জীবাণু দেহে সংক্রমণ করতে পারেনা। তবে কম রোগপ্রতিরোধক্ষমতা সম্পন্ন ব্যক্তি যেমন এইচআইভি পজিটিভ ও এইডস আক্রান্ত রোগীরা সহজেই টাইফয়েড জ্বরে আক্রান্ত হতে পারে।
চিকিৎসা
রেজিস্ট্যান্স বা প্রতিরোধক না হলে, ফ্লুরোকুইনোলন যেমন সিপ্রোফ্লক্সাসিন সবচেয়ে কার্যকরি। অন্যথায়, তৃতীয় প্রজন্মের সেফালোস্পোরিন যেমন সেফট্রায়াক্সন বা সেফোট্যাক্সিম কার্যকরি।   মুখে খাওয়ার ঔষধের মধ্যে সেফিক্সিম ব্যবহার করা হয়।
অধিকাংশ ক্ষেত্রে টাইফয়েড প্রাণঘাতী নয়।অ্যান্টিবায়োটিক যেমন অ্যাম্পিসিলিন, ক্লোরাম্ফেনিকল, অ্যামক্সিসিলিন, সিপ্রোফ্লক্সাসিন ইত্যাদি টাইফয়েড চিকিৎসায় ব্যবহার করা হয়। চিকিৎসায় এ রোগে মৃত্যুর হার ১% এ নেমে আসে। পর্যাপ্ত পরিমাণে পানি ও স্যালাইন গ্রহণ করতে হবে।
প্রতিরোধ
সব সময় পরিষ্কার পোশাক পরে, নিরাপদ ও বিশুদ্ধ পানি পান করে টাইফয়েড প্রতিরোধ করা যায়। এছাড়া, অবশ্যই হাত ভালোভাবে ধুতে হবে। ঘরের জিনিসপত্র নিয়মিত পরিষ্কার রাখতে হবে এবং আক্রান্ত ব্যক্তির ব্যবহৃত জিনিস আলাদা করে রাখতে হবে। পানি ফুটিয়ে পান করতে হবে। খাবার গরম করে খেতে হবে। বাইরের খাবার খেলে সব সময় সচেতন থাকতে হবে। অপরিষ্কার শাকসবজি ও কাঁচা-ফলমূল খাওয়া থেকে বিরত থাকতে হবে। পরিষ্কার-পরিচ্ছন্ন ও স্বাস্থ্যসম্মত টয়লেট ব্যবহার করতে হবে। লক্ষ রাখতে হবে কোনোভাবেই যেন টয়লেটে ময়লা বা পানি জমে না থাকে। আক্রান্ত ব্যক্তির টয়লেট নিয়মিত পরিষ্কার করতে হবে। আক্রান্ত ব্যক্তিকে খোলামেলা ও পরিষ্কার বাসায় রাখতে হবে।
কারিশমা কাপুর
১৯৯৬ সালে, কাপুর তার সর্বাধিক বাণিজ্যিক সাফল্য রাজা হিন্দুস্তানী চলচ্চিত্রের জন্যে প্রথম শ্রেষ্ঠ অভিনেত্রীর ফিল্মফেয়ার পুরস্কার অর্জন করেন, এবং পরবর্তীতে দিল তো পাগল হ্যায় (১৯৯৭) রোমান্টিক নাট্য চলচ্চিত্রে অভিনয়ের জন্যে শ্রেষ্ঠ পার্শ্ব অভিনেত্রীর জন্য জাতীয় চলচ্চিত্র পুরস্কার অর্জন করেন। তিনি সমালোচকদের দ্বারা বহুল প্রশংসিত হন ফিজা (২০০০) চলচ্চিত্রে কেন্দ্রীয় চরিত্রে অভিনয়ের জন্যে এবং জুবেইদা (২০০১) চলচ্চিত্রের জন্যে শ্রেষ্ঠ অভিনেত্রী এবং শ্রেষ্ঠ অভিনেত্রী (সমালোচক) ফিল্মফেয়ার পুরস্কার অর্জন করেন। ফলে, কাপুর হিন্দি চলচ্চিত্রের একজন নেতৃস্থানীয় অভিনেত্রী হিসেবে নিজেকে প্রতিষ্ঠিত করেছেন। তাকে বলিউডের সবচেয়ে সুন্দর নারী এবং যৌন আবেদনের প্রতীক হিসেবেও বিবেচনা করা হয়।
প্রাথমিক জীবন
থাম্ব|ডান|২০০৩ সালে মা [[ববিতা শিবদাসানি ও ছোট বোন কারিনা কাপুরের সাথে কারিশমা (মধ্যে)।]] কারিশমা ১৯৭৪ সালের ২৫শে জুন মুম্বই শহরে জন্মগ্রহণ করেন। তার পিতা অভিনেতা রণধীর কাপুর ও মাতা অভিনেত্রী ববিতা শিবদাসানি। তার ছোট বোন কারিনা কাপুরও একজন অভিনেত্রী। তার পিতামহ ছিলেন অভিনেতা ও চলচ্চিত্র নির্মাতা রাজ কাপুর, অন্যদিকে তার মাতামহ ছিলেন অভিনেতা হরি শিবদাসানি। তার প্র-পিতামহ ছিলেন অভিনেতা পৃথ্বীরাজ। অভিনেতা ঋষি কাপুর ও রাজীব কাপুর তার কাকা এবং অভিনেত্রী নীতু সিং ও উদ্যোক্তা রিতু নন্দা তার কাকী। তার কাকাতো ভাই অভিনেতা রণবীর কাপুর, আরমান জৈন ও আদর জৈন এবং ব্যবসায়ী নিখিল নন্দ। অভিনেতা শাম্মী কাপুর ও শশী কাপুর তার পিতামহের ভাই এবং অভিনেত্রী সাধনা শিবদাসানি তার মায়ের পিসি। বাড়িতে তাকে অনানুষ্ঠানিকভাবে "লোলো" নামে ডাকা হয়। কারিশমার মতে, "লোলো নামটি তার মায়ের পছন্দের ইতালীয় অভিনেত্রী জিনা লোল্লোব্রিজিদার নাম থেকে নেওয়া হয়েছে। তার পিতামহ ও মাতামহ উভয়ই পেশওয়ার, ল্যায়ল্লপুর ও করাচি থেকে আগত, যারা ভারত বিভাগের পর চলচ্চিত্র কর্মজীবনের লক্ষ্যে বোম্বেতে আসেন। কাপুর তার পিতার দিক থেকে হিন্দু পাঞ্জাবি বংশোদ্ভূত এবং মাতার দিক থেকে সিন্ধি ও ব্রিটিশ বংশোদ্ভূত। তিনি মাত্র পঞ্চম শ্রেণি পর্যন্ত পড়াশোনা করেছেন।
পুরস্কার এবং সম্মাননা
কারিশমা একটি জাতীয় চলচ্চিত্র পুরস্কার, চারটি ফিল্মফেয়ার পুরস্কার, একটি আইফা পুরস্কার এবং একটি জি সিনে পুরস্কার অর্জন করেছেন।
৩৪৯
৩৪৯ গ্রেগরীয় বর্ষপঞ্জির একটি সাধারণ বছর।
কুমাউনি রন্ধনশৈলী
উত্তর ভারতের হিমালয়ের কোলে রাজ্যের দেবভুমি উত্তরাখন্ড। উত্তরাখন্ড গাড়োয়াল ও কুমায়ুন এই দুই অঞ্চলে বিভক্ত। উত্তরাখণ্ডের কুমায়ুন অঞ্চলের রন্ধনশৈলী যা কুমাউনি রন্ধনশৈলী নামে খ্যাত, তা তার নিজস্ব বৈশিষ্ট্য নিয়ে ভারতীয় রন্ধনশৈলীর তালিকায় বিদ্যমান। কুমাউনি রন্ধনশৈলীতে খাবার সহজ এবং পুষ্টিকর, যা হিমালয়ের কঠোর পরিবেশের জীবনযাপনের জন্য উপযুক্ত। কুমাউনি রন্ধনশৈলী ও কুমাউনি খাবারে উত্তর ভারতীয় অন্যান্য রাজ্যের রন্ধনশৈলীরও প্রভাব দেখা যায়। গৌহাটের মতো ডাল (বা কুলথ, একটি স্থানীয় ধরনের শিম) দিয়ে বিভিন্ন ধরণের সুস্বাদু পদ তৈরী করা হয়। কুমায়ুন অঞ্চলের কিছু জনপ্রিয় ও উল্লেখযোগ্য স্থানীয় পদ হল, কুমাউনি রায়তা বা রাইতা, বাল মিঠাই, রস ভাত, চেইন, ফান্দা এবং থাওয়ানি। এইসকল পদ স্থানীয় ডাল বা শিম থেকে প্রস্তুত করা অনন্য সুস্বাদু খাদ্যবস্তু। স্থানীয় একধরনের তরকারি হল ঝোলি যার উপর সামান্য দইয়ের প্রলেপ দিয়ে সজ্জিত করা হয় যা তার স্বাদ আরও বাড়িয়ে তোলে। চুড়কানি ও জৌলা ভাটের ডাল দিয়ে তৈরি এক বিশেষ স্থানীয় পদ। চাল এবং গমের সাথে স্থানীয় শস্য মাদুয়াও এক বিশেষ জনপ্রিয় খাদ্য শস্য হিসাবে ব্যবহার হয়।
স্থানীয় খাবার হিসাবে মাংসও প্রস্তুত করা হয় তবে তার রন্ধনপ্রনালীর মধ্যে বিশেষ কিছু পৃথক বৈশিষ্ট্য দেখা যায়না। উত্তর ভারতের অন্যন্য রাজ্যের মতই এই অঞ্চলে একই পদ্ধতিতে মাংস প্রস্তুত করা হয়। কুমাউনি রন্ধনশৈলীতে প্রস্তুত বেশ কিছু ঐতিহ্যগত জলখাবার, পাউরুটি, দুগ্ধজাত পণ্য এবং পানীয় উত্তরাখণ্ডের বিভিন্ন অঞ্চলে খাদ্য হিসাবে জনপ্রিয়।
কের্ন্‌টেন
কের্ন্‌টেন (Kärnten,, Koroška, , Koruška, Carinzia, Karintia) অস্ট্রিয়ার একটি রাজ্য। এটি দেশটির সবচেয়ে দক্ষিণে অবস্থিত রাজ্য। আল্পস পর্বতমালার পূর্ব অংশে এই রাজ্যটির অবস্থান। ভূদৃশ্য, পর্বত ও হ্রদের জন্য রাজ্যটি সুপরিচিত। রাজ্যের দাপ্তরিক ভাষা জার্মান। তবে এখানে বেশ কিছু আঞ্চলিক (সাউথ বাভারিয়ান) ভাষার প্রচলন রয়েছে। এগুলো সামষ্টিকভাবে কের্ন্‌টেনীয় স্লোভেন ভাষা নামে পরিচিত। বিংশ শতাব্দীর প্রথমদিকে ভাষাগুলির উদ্ভব ঘটে। বর্তমানে এই আঞ্চলিক ভাষাগুলো খুব কম মানুষ ব্যবহার করে।
কের্ন্‌টেনের প্রধান অর্থনৈতিক খাতগুলো হল পর্যটন, ইলেকট্রনিক্স, প্রকৌশল, বনসম্পদ এবং কৃষি। বৃহৎ বহুজাতিক কর্পোরেশন যেমন ফিলিপস এবং সিমেন্স এই অঞ্চলে বড় পরিসরে তাদের কার্যক্রম পরিচালনা করে।
ভূগোল
কের্ন্‌টেন ভৌগোলিক গঠন মূলত ক্লাগেনফুর্ট অববাহিকা এবং ঊর্ধ্ব কের্ন্‌টেন পর্বতমালার সমন্বয়ে তৈরি। রাজ্যটির ইতালি সীমান্তের অংশ কার্নিক আল্পস পর্বতমালা দিয়ে গঠিত। সলজবুর্গ থেকে কের্ন্‌টেনকে পৃথক করেছে হোহা টাউয়ার্ন পর্বতমালা। কের্ন্‌টেনের প্রধান নদ হল ড্রাউ। এই নদের বেশ কয়েকটা শাখা কের্ন্‌টেনের মধ্য দিয়ে প্রদাহিত হয়েছে। কের্ন্‌টে্নের হ্রদ্গুলোর মধ্যে ভোর্থার জে, মিলসটেটার জে, ওজিয়াখের জে এবং ফাকের জে পর্যটকদের কাছে বিশেষভাবে জনপ্রিয়।
মিস ইউনিভার্স ১৯৯৪
মিস ইউনিভার্স ১৯৯৪, ৪৩তম মিস ইউনিভার্স প্রতিযোগিতা, ২১ মে ১৯৯৪ ফিলিপাইনের পাসেতে ফিলিপাইন ইন্টারন্যাশনাল কনভেনশন সেন্টারের প্লেনারি হলে অনুষ্ঠিত হয়েছিল। ৭৭ জন প্রতিযোগী এই বছর প্রতিদ্বন্দ্বিতা করেছিল।
ডিপ্লয়েড
থাম্ব|ডিপ্লয়েড এবং হ্যাপ্লোয়েডের মধ্যে ক্রোমোজোমাল অ্যারেঞ্জমেন্টের পার্থক্য ডিপ্লয়েড বলতে বোঝায় দুই সেট (set) ক্রোমোজোম বিশিষ্ট। অর্থাৎ মূল বা হ্যাপ্লয়েড সংখ্যক ক্রোমোজোমের দুই সেট উপস্থিত এমন। এটি “2n” দ্বারা প্রকাশ করা হয়।
একটি কোষের নিউক্লিয়াস দুই সেট ক্রোমোজোম বিশিষ্ট হলে তাকে ডিপ্লয়েড কোষ বলে। একই ভাবে কোন জীবের অধিকাংশ কোষের নিউক্লিয়াস দুই সেট ক্রোমোজোম বিশিষ্ট হলে তাকে হ্যাপ্লয়েড জীব বলা হয়।
মাছ, মানুষ ইত্যাদির মত অধিকাংশ সুকেন্দ্রিক কোষবিশিষ্ট প্রাণীই (eukaryotic) ডিপ্লয়েড ধরনের অর্থাৎ এদের অধিকাংশ কোষের নিউক্লিয়াসে দুই সেট ক্রোমোজোম উপস্থিত যার একসেট বাবার কাছ থেকে এবং অপর সেট মায়ের কাছ পেয়ে থাকে। যেমন রুই মাছের দেহ কোষের ক্রোমোজোম সংখ্যা ডিপ্লয়েড অর্থাৎ 2n = ২×২৫=৫০টি (দুই সেট, প্রতি সেটে ২৫টি), অতএব এর জনন কোষের ক্রোমোজোম সংখ্যা হ্যাপ্লয়েড অর্থাৎ এক সেট তথা ২৫টি।
বং
ডান|থাম্ব|252x252পিক্সেল| বাটির সামনে একটি বৃত্তাকার কার্বুরেশন পোর্ট সহ একটি বং বং (জলের পাইপ হিসাবেও পরিচিত) হল একটি পরিস্রাবণ যন্ত্র যা সাধারণত গাঁজা, তামাক বা অন্যান্য ভেষজ পদার্থ ধূমপানের জন্য ব্যবহৃত হয়। ফটোতে দেখানো বং-এ, গ্যাস বাম দিকের নিম্ন বন্দর থেকে ডানদিকে উপরের বন্দরে প্রবাহিত হয়।
নির্মাণ এবং কার্যকারিতায়, একটি বং হুক্কার মতোই, তবে আরো ছোট এবং বিশেষ করে আরও বহনযোগ্য। একটি বাটি এবং স্টেম যন্ত্রপাতি (বা স্লাইড) যোগ করা যে কোনো বায়ু ও জলে আবদ্ধ পাত্র থেকে একটি বং তৈরি করা যেতে পারে যা বায়ুকে নীচের দিকে জলের স্তরের নীচে নিয়ে যায় যেখানে এটি ব্যবহারের সময় বুদবুদ ("বুদবুদ") হয়। বং-এ তাজা বাতাস পেতে এবং শেষ অবশিষ্ট ধোঁয়া সংগ্রহ করতে, একটি গর্ত যা "কারবুরেটর", "কার্ব", "চোক", "বিঙ্ক", "রাশ", "শটি", "কিক হোল" নামে পরিচিত। "গর্ত", জলের স্তরের উপরে বংয়ের নীচের অংশে, প্রথমে ধূমপান প্রক্রিয়ার সময় ঢেকে রাখা হয়, তারপর ধোঁয়াকে শ্বাসযন্ত্রের মধ্যে টান দেওয়ার জন্য খোলা হয়। এই ধরনের ছিদ্র ছাড়া বংগুলিতে, বাটি এবং/অথবা স্টেমটি সরানো হয় যাতে কান্ডটি ধরে থাকা গর্ত থেকে বাতাস বের হতে পারে।
বহু শতাব্দী ধরে লাওস এবং থাইল্যান্ডের পাশাপাশি সমগ্র আফ্রিকা জুড়ে হমংরা ব্যবহার করে আসছে। পশ্চিমে এই শব্দের প্রাচীনতম নথিভুক্ত ব্যবহারগুলির মধ্যে একটি ম্যাকফার্ল্যান্ড থাই-ইংরেজি অভিধানে, যা ১৯৪৪ সালে প্রকাশিত, যা থাই ভাষায় বং -এর একটি অর্থ বর্ণনা করে, "কাঞ্চা, গাছ, হাশিশ অথবা শণ-গাছ ধূমপানের জন্য একটি বাঁশের জলের পাইপ।"। মারিজুয়ানা রিভিউ -এর জানুয়ারি ১৯৭১ সংখ্যাতেও এই শব্দটি ব্যবহার করা হয়েছিল। ডান|থাম্ব|250x250পিক্সেল| অপারেশনে একটি বং এর চিত্র
লিওনেল মেসির আন্তর্জাতিক গোলের তালিকা
ফিফা বিশ্বকাপে মেসি এখন পর্যন্ত ১৩টি গোল করেছেন। এগুলোর মধ্যে ২০০৬ বিশ্বকাপে ১টি, ২০১৪ বিশ্বকাপে ৪টি, ২০১৮ বিশ্বকাপে ১টি এবং সর্বশেষ ২০২২ বিশ্বকাপে নিজের সর্বোচ্চ ৭টি গোল করেন। ২০১০ বিশ্বকাপে তিনি কোনও গোল না পেলেও গোলে সহায়তা (অ্যাসিস্ট) করেছিলেন। ২০১৪ বিশ্বকাপে তার ৪ গোলে ভর করে আর্জেন্টিনা ফাইনাল খেলে। কিন্তু অতিরিক্ত সময়ের গোলে পরাজিত হয়ে সেবার তার দল রানার্স আপ হয়। তবে মেসি সেবার সেরা খেলোয়াড়ের পুরস্কার তথা গোল্ডেন বল জয় করেন। ২০২২ বিশ্বকাপের কোয়ার্টার ফাইনালে নেদারল্যান্ডসের বিরুদ্ধে গোল করে তিনি গাব্রিয়েল বাতিস্তুতার সমান এবং সেমি ফাইনালে ক্রোয়েশিয়ার বিপক্ষে গোল করে তাকে ছাড়িয়ে বিশ্বকাপে আর্জেন্টিনার হয়ে সর্বোচ্চ গোলদাতায় পরিণত হন। একই বিশ্বকাপের ফাইনালে ফ্রান্সের বিরুদ্ধে তিনি জোড়া গোল করেন। অতিরিক্ত সময় শেষে ট্রাইব্রেকারে জিতে মেসি বিশ্বকাপ জয় করেন। পাশাপাশি এবার তিনি দ্বিতীয় বারের মতো বিশ্বকাপের সেরা খেলোয়াড়ের পুরস্কার গোল্ডেন বল জিতেন।
ফিফা বিশ্বকাপের বাছাইপর্বে মেসি মোট ২৮ গোল করেছেন। কোপা আমেরিকায় তিনি ১৩টি গোল করেছেন। তার নৈপুণ্যে ২০২১ কোপা আমেরিকায় আর্জেন্টিনা চ্যাম্পিয়ন হয়। এটিই মেসির একমাত্র আন্তর্জাতিক শিরোপা। এছাড়া ২০০৭, ২০১৫ এবং ২০১৬ কোপা আমেরিকায় তার দল রানার আপ হয়। ২০১৫ আসরে তিনি প্রথমে সেরা খেলোয়াড়ের পুরষ্কার প্রত্যাখ্যান করায় ট্রফিটি অনুষ্ঠান থেকে বাদ দেওয়া হয়েছিল। পরবর্তীতে ২০২১ কোপা আমেরিকা জয়ের পর তিনি এই আসরের সেরা খেলোয়াড়ের পুরস্কার গ্রহণ করেন। মেসি বাকি ৪৩টি গোল করেছেন বিভিন্ন প্রীতি ম্যাচে।
অলিম্পিক গোল
অলিম্পিক ফুটবল প্রতিযোগিতাটি অলিম্পিক কমিটি কর্তৃক আয়োজিত এবং এটি ফিফা কর্তৃক স্বীকৃত না হওয়ায় অলিম্পিক ফুটবলে করা গোলগুলো আনুষ্ঠানিকভাবে আন্তর্জাতিক গোল হিসেবে স্বীকৃত নয়।
জুলাই ২০১৮ চন্দ্রগ্রহণ
২০১৮ সালের ২৭শে জুলাই সম্পূর্ণ চন্দ্রগ্রহণ উপলব্ধ হবে। এ সময় চাঁদ পৃথিবীর ছায়া কেন্দ্রের মধ্য দিয়ে অতিক্রম হবে। এটি ১৫ জুন, ২০১১ সালের পর প্রথম কেন্দ্রীয় চন্দ্রগ্রহণ।
দৃষ্টিপাত
এটি পূর্ব আফ্রিকা ও মধ্য এশিয়ায় সম্পূর্ণরূপে দৃশ্যমান হবে, উদয়ের সময় দক্ষিণ আমেরিকা, পশ্চিম আফ্রিকা ও ইউরোপের আকাশে, এবং অস্তের সময় পূর্ব এশিয়া ও অস্ট্রেলিয়ার আকাশে দেখা যাবে।
পটভূমি
360px
৩৫০
৩৫০ গ্রেগরীয় বর্ষপঞ্জির একটি সাধারণ বছর।
সীতা রাম গোয়েল
সীতা রাম গোয়েল (১৬ অক্টোবর ১৯২১ - ৩ ডিসেম্বর ২০০৩) একজন ভারতীয় ইতিহাসবিদ, প্রকাশক এবং লেখক ছিলেন। তিনি ভারতীয় ইতিহাস, ধর্ম এবং রাজনীতি সম্পর্ক বিষয়ক বই রচনার জন্য পরিচিত। তিনি ছিলেন সমাজতন্ত্রবিরোধী এবং সম্প্রসারণবাদী ইসলাম এবং খ্রিস্টান ধর্মের ধর্মপ্রচারক কার্যকলাপ দ্বারা সৃষ্ট ভারতীয় সংস্কৃতি ও ঐতিহ্যের ক্ষতি নিয়েও ব্যাপকভাবে লিখেছেন। তার পরবর্তী কর্মজীবনে তিনি ভারতীয় রাজনীতিতে একজন ভাষ্যকার হিসেবে আবির্ভূত হন।
জীবনের প্রথমার্ধ
সীতা রাম গোয়েল ১৯২১ সালে পাঞ্জাবের একটি হিন্দু পরিবারে জন্মগ্রহণ করেন। তবে তার শৈশব কাটে কলকাতায়। পরিবারটি কবির ও নানকের সাথে তুলনীয় নির্গুণ সাধক শ্রী গরীবদাসকে এর পৃষ্ঠপোষক সাধক হিসাবে দেখে এবং তাঁর শ্লোক "গ্রন্থ সাহেব" প্রায়শই তাদের বাড়িতে পাঠ করা হত।
গোয়েল ১৯৪৪ সালে দিল্লি বিশ্ববিদ্যালয় থেকে ইতিহাসে স্নাতক অর্জন করেন। একজন ছাত্র হিসেবে তিনি একজন সমাজকর্মী ছিলেন এবং তার গ্রামের একটি হরিজন আশ্রমে কাজ করতেন। আর্য সমাজ, হরিজন এবং ভারতীয় স্বাধীনতা আন্দোলনের প্রতি তার সহানুভূতি এবং মহাত্মা গান্ধীর প্রতি তার দৃঢ় সমর্থন তাকে তার গ্রামের অনেক লোকের সাথে বিবাদে নিয়ে আসে। তিনি কলেজে থাকাকালীন সংস্কৃত বলতে ও লিখতে শিখেছিলেন।
বঙ্গীয় আইন পরিষদ
ইতিহাস
কাউন্সিলটি 'ভারতীয় কাউন্সিল আইন ১৮৬১' এর অধীনে প্রতিষ্ঠিত হয়েছিল। ১৯০৯ সালে সংস্কার হওয়া অবধি এটি পরিচালিত হতো ইউরোপিয়ান ও অ্যাংলো ইন্ডিয়ানদের দ্বারা যেখানে স্থানীয়দের সংখ্যা কম ছিল। ভারতীয় কাউন্সিলস অ্যাক্ট ১৮৯২ এবং ভারতীয় কাউন্সিলস অ্যাক্ট ১৯০৯ এর অধীনে পৌরসভা, জেলা বোর্ডের প্রতিনিধিরা, সিটি কর্পোরেশন, বিশ্ববিদ্যালয়, বন্দর, বৃক্ষরোপণ, জমিদার, মুসলিম ভোটার ও চেম্বার অফ কমার্স অন্তর্ভুক্ত ছিল। স্থানীয় বাঙালির প্রতিনিধিত্ব ধীরে ধীরে বৃদ্ধি পেয়েছে। এর ভোটদান ক্ষমতা বিশেষত বাজেটের মধ্যে সীমাবদ্ধ ছিল। এটিকে শিক্ষা, জনস্বাস্থ্য, স্থানীয় সরকার, কৃষি ও জনসাধারণের "স্থানান্তরিত বিষয়গুলি" অর্পণ করা হয়েছিল; অর্থ, পুলিশ, ভূমি রাজস্ব, আইন, ন্যায়বিচার এবং শ্রমের "সংরক্ষিত বিষয়গুলি" বাংলার গভর্নরের নেতৃত্বে কার্যনির্বাহী পরিষদে রয়ে গিয়েছিল। ১৯০৫ থেকে ১৯১২ সালের মধ্যে কাউন্সিলের ভৌগোলিক সীমানা বিভক্ত করে আংশিকভাবে পূর্ব বাংলা এবং আসাম আইন পরিষদকে অর্পণ করা হয়েছিল। রাজতন্ত্রের সময়কালে কংগ্রেস পার্টি ও স্বরাজ পার্টি কাউন্সিলকে বয়কট করেছিল; তবে বেঙ্গল প্রাদেশিক মুসলিম লীগের সংবিধানবাদীরা সক্রিয় সদস্য হিসাবে অব্যাহত ছিলেন।
ভারত সরকার আইন, ১৯৩৫-এর আওতায় পরিষদ বঙ্গীয় আইনসভার উচ্চ কক্ষে পরিণত হয়।
সদস্য
কাউন্সিল ১৮৬২ সালে ১২ সদস্য থেকে বেড়ে ১৮৯২ এ ২০, ১৯০৯ সালে ৫৩, ১৯১৯ সালে ১৪০ এবং ১৯৩৫ সালে ৬৩-৬৫ তে উন্নীত হয়।
১৮৬১ সালের আইন
১৮৬১ সালের আইনের অধীনে পরিষদে বাংলার গভর্নর জেনারেল ও লেফটেন্যান্ট গভর্নর জেনারেল কর্তৃক মনোনীত ১২ জন সদস্য অন্তর্ভুক্ত ছিল। সদস্যদের মধ্যে চারজন সরকারি কর্মকর্তা, চারজন বেসরকারী অ্যাংলো-ইন্ডিয়ান এবং চারজন বাঙালি ভদ্রলোক অন্তর্ভুক্ত ছিলেন। ১৮৬২ থেকে ১৮৯৩ সাল পর্যন্ত এই কাউন্সিলে ১২৩ জনকে মনোনীত করা হয়েছিল, যাদের মধ্যে কেবল ৪৯ জনই স্থানীয় ভারতীয় সদস্য, ৩৫ জন ব্রিটিশ ইন্ডিয়ান অ্যাসোসিয়েশনের সদস্য এবং ২৬ জন অভিজাত ছিলেন।
১৮৯২ এর আইন
১৮৯২ সালের আইনের অধীনে, গভর্নর জেনারেল ও লেফটেন্যান্ট গভর্নর বেঙ্গল চেম্বার অফ কমার্স, পৌরসভা, জেলা পরিষদ, কলকাতা বিশ্ববিদ্যালয় এবং কলকাতা কর্পোরেশনের সুপারিশে ৭ জন সদস্যকে মনোনীত করতে পারেন।
১৯০৯ এর আইন
১৯০৯-এর আইনে কাউন্সিলের নিম্নলিখিত গঠন ছিল:
১৯১৯ এর আইন
১৯১৯ সালের আইনের অধীনে কাউন্সিলের ১৪০ জন সদস্য ছিল। এর মধ্যে সাধারণ নির্বাচনী এলাকায় নির্ধারিত ৯২ টি আসন এবং মুসলিম, খ্রিস্টান এবং অ্যাংলো-ইন্ডিয়ানসহ পৃথক ভোটারদের জন্য বরাদ্দ করা ২২ টি আসন অন্তর্ভুক্ত ছিল। চট্টগ্রাম বন্দর, কলকাতা বন্দর, পাট শিল্প, চা শিল্পের প্রতিনিধিত্ব ছিল।